15. 2. 85 Επίσημη Εφημερίδα των Ευρωπαϊκών Κοινοτήτων Αριθ. C 44/5 
Η ΟΚΕ έλαβε γνώση με ικανοποίηση της δήλωσης της 
Επιτροπής σύμφωνα με την οποία τα μέτρα που έλαβε η 
Κοινότητα για την καταπολέμηση της κλασικής πανώλης 
των χοίρων, στη σημερινή κατάσταση των πραγμάτων 
όσον αφορά τις ασθένειες αυτές, στέφθηκαν με επιτυχία ή 
συνέβαλαν στην επιτυχία των μέτρων που έλαβαν τα 
κράτη μέλη. Κρίνει συγκεκριμένα ότι, με την προοπτική 
της επικείμενης ένταξης της Ισπανίας και της Πορτογα­
λίας, η αναφορά στο πρόγραμμα για την εξάλειψη της 
κλασικής πανώλης των χοίρων στην Κοινότητα ανταπο­
κρίνεται σε μια ανάγκη. Αναμένει από την Ισπανία και 
την Πορτογαλία να συμβάλουν στο πρόγραμμα αυτό. 
Η ΟΚΕ λαμβάνει γνώση της δυνατότητας που υπάρχει, 
στο πλαίσιο της καταπολέμησης της κλασικής πανώλης 
των χοίρων, να υιοθετηθούν κανόνες που είναι δυνατό να 
εφαρμοστούν σε ένα μέρος μιας εθνικής επικράτειας που 
απαρτίζεται από μία ή περισσότερες περιφέρειες που 
αποτελούν σύνολο, ώστε να επιτευχθεί μεγαλύτερη ασφά­
λεια. Στην προκειμένη περίπτωση, η ΟΚΕ θεωρεί σημα­
ντικό να επιβεβαιωθεί η ανάγκη επίτευξης μεγαλύτερης 
ασφαλείς για το σύνολο της επικράτειας της Κοινότητας, 
με την υιοθέτηση παρεμφερών κανόνων που να είναι 
δυνατό να εφαρμοστούν στις περιφέρειες μιας επικράτει­
ας. 
Η ΟΚΕ σημειώνει ότι η παράταση της περιόδου αναβολής 
από 15 σε 30 ημέρες σε μια ζώνη προστασίας και η 
επέκταση της ζώνης αυτής από δύο σε τρία χιλιόμετρα δικαιολογούνται από τις εμπειρίες που έχουν αποκτηθεί 
μέχρι σήμερα στον τομέα της καταπολέμησης της κλασι­
κής πανώλης των χοίρων. Συνεπώς, εγκρίνει την πρόταση 
αυτή. 
Όσον αφορά την πρόθεση να αφεθεί στην αρμοδιότητα 
των κρατών μελών η αναστολή της κατάστασης των 
τμημάτων μιας επικράτειας για τα οποία έχει δηλωθεί 
επίσημα ότι δεν έχουν πληγεί από την πανώλη των χοίρων, 
η ΟΚΕ αναγνωρίζει ότι η διαδικασία θα απλουστευόταν. 
Σημειώνει σχετικά με το θέμα αυτό ότι η διαδικασία που 
εφαρμόζεται μέχρι σήμερα έχει αποδειχθεί υπερβολικά 
βραδυκίνητη και ότι η παραχώρηση της αρμοδιότητας 
αυτής στα κράτη μέλη επιτρέπει να υπάρχουν ελπίδες 
βελτίωσης. Σχετικά, η ΟΚΕ λαμβάνει, ωστόσο, ως σημείο 
εκκίνησης την αρχή ότι η ρύθμιση που προτείνεται δεν 
πρέπει να δημιουργήσει πιθανότητες κατάχρησης για τους 
σκοπούς της εμπορικής πολιτικής. Η ΟΚΕ έχει ήδη 
εκφράσει μια επιφύλαξη σχετικά με το θέμα αυτό σε 
προηγούμενες γνωμοδοτήσεις. Για το λόγο αυτό, η ΟΚΕ 
προτείνει να υποβάλει η Επιτροπή μια έκθεση σχετικά με 
την εμπειρία που έχει αποκτηθεί με το σύστημα αυτό, όταν 
παρέλθει κατάλληλο χρονικό διάστημα. 
Η ΟΚΕ προτείνει, εξάλλου, να κωδικοποιηθούν με τη 
μορφή ευανάγνωστης ανακεφαλαίωσης οι οδηγίες που 
ισχύουν σήμερα στον τομέα της καταπολέμησης της 
κλασικής πανώλης των χοίρων και της αφρικανικής 
πανώλης των χοίρων. 
Βρυξέλλες, 12 Δεκεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
Γνωμοδότηση για την πρόταση κανονισμού του Συμβουλίου για τροποποίηση του κανονισμού 
(ΕΟΚ) αριθ. 3796/81 περί κοινής οργανώσεως αγοράς στον τομέα των προϊόντων αλιείας (') 
(85/C 44/04) 
Στις 2 Οκτωβρίου 1984, το Συμβούλιο αποφάσισε, σύμφωνα με τις διατάξεις του άρθρου 198 της 
συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη γνωμοδό­
τηση της Οικονομικής και Κοινωνικής Επιτροπής για την προαναφερόμενη πρόταση. 
Το τμήμα γεωργίας, στο οποίο ανατέθηκε η προετοιμασία των σχετικών εργασιών, υιοθέτησε τη 
γνωμοδότηση του με βάση την εισηγητική έκθεση του κ. Morselli. 
Η Οικονομική και Κοινωνική Επιτροπή, κατά την 222η σύνοδο ολομέλειας της, της 12ης και 
14ης Δεκεμβρίου 1984, συνεδρίαση της 12ης Δεκεμβρίου 1984, υιοθέτησε ομόφωνα την 
ακόλουθη γνωμοδότηση: 
Η Οικονομική και Κοινωνική Επιτροπή επιδοκιμάζει την 
πρόταση της Επιτροπής, διατυπώνοντας ωστόσο τις 
παρακάτω παρατηρήσεις: 
1. Η πρόταση της Επιτροπής έχει ως στόχο την επανε­
ξέταση της κατάστασης που υφίσταται από το 1970 
(') ΕΕ αριθ. C 267 της 6. 10. 1984, σ. 4. (πρώτη κοινή οργάνωση αγοράς) και διατηρήθηκε το 1981 
(νέα κοινή οργάνωση αγοράς) στον τομέα του ολόκληρου 
βακαλάου ή σε φιλέτα αλατισμένα, αποξηραμένα, ή σε 
άλμη. 
Μέχρι τώρα, τα προϊόντα αυτά ήταν εντελώς απαλλαγμέ­
να από τους δασμούς του Κοινού Δασμολογίου. Κύριος 
στόχος της απαλλαγής αυτής ήταν η εξασφάλιση του 
Αριθ. C 44/6 Επίσημη Εφημερίδα των Ευρωπαϊκών Κοινοτήτων 15. 2. 85 
εφοδιασμού της ΕΟΚ, δεδομένου ότι η κοινοτική παρα­
γωγή δεν επαρκεί, γενικά, σε ποσότητα και δεν συμφέρει 
από την άποψη των τιμών. 
2. Προκειμένου να δικαιολογήσει αυτή την τροποποίη­
ση του κανονισμού, η Επιτροπή προβάλλει τρία επιχειρή­
ματα: 
α) λόγω των ατελών δασμολογικών ποσοστώσεων τις 
οποίες παρέχει η Κοινότητα κάθε χρόνο, και ακόμη 
περισσότερο σύμφωνα με τους όρους που προβλέπο­
νται από τις συμφωνίες με τον Καναδά και τη 
Γροιλανδία, ο εφοδιασμός της Κοινότητας μπορεί να 
εξασφαλιστεί χωρίς μεγάλες δυσκολίες· 
β) η μελλοντική διεύρυνση θα δημιουργήσει, εξάλλου, 
νέες συνθήκες τόσο στον τομέα της αλιείας όσο και 
στην κατανάλωση βακαλάου (βακαλάου αλατισμέ­
νου, αποξηραμένου)· 
γ) η επαναφορά των δασμών του Κοινού Δασμολογίου 
θα επιτρέψει στην Κοινότητα να διαπραγματευτεί τη 
μείωση ή την κατάργηση τους έναντι των τρίτων 
χωρών, από τις οποίες επιθυμεί να λάβει, σε αντάλ­
λαγμα, δικαιώματα ή άδειες αλιείας για τους αλιείς 
της Κοινότητας. Η ΟΚΕ υποστηρίζει ότι τα ανταλλάγ­
ματα αυτά πρέπει να γίνουν αντικείμενο διαπραγμά­
τευσης με καλύτερο τρόπο προς το συμφέρον της 
Κοινότητας και για να καταστεί δυνατή η πρόσβαση των κοινοτικών στόλων στους πόρους των τρίτων 
χωρών. Η ΟΚΕ δεν είναι βέβαιη ότι η Κοινότητα 
διαπραγματευόταν πάντα τις συμφωνίες αυτές αμοι­
βαιότητας «της κοινοτικής αγοράς κατά της πρό­
σβασης στα ύδατα» με τους πιο ευνοϊκούς όρους για 
τους ενδιαφερόμενους υπηκόους της ΕΟΚ. 
3. Η ΟΚΕ θεωρεί τα δύα τελευταία επιχειρήματα βάσι­
μα. Όσον αφορά το πρώτο, θα μπορούσε ίσως η Επιτρο­
πή, πολύ ενωρίτερα, να σκεφθεί το πρόβλημα της προ­
στασίας των κοινοτικών παραγωγών, αφού μάλιστα οι 
συμφωνίες με τον Καναδά και τη Γροιλανδία δεν ήταν 
ιδιαίτερα ευνοϊκές για τους παραγωγούς (ειδικά ως προς 
το θέμα των ποσοστώσεων). 
4. Όσον αφορά το δεύτερο επιχείρημα -το οποίο έχει 
αναμφισβήτητα την αξία του- το συμφέρον μιας προ­
στασίας, περιορισμένης αλλά πραγματικής, της μελλο­
ντικής Κοινότητας των 12 θα έπρεπε να παρουσιαστεί 
στην Ισπανία και την Πορτογαλία σαν ένα πλεονέκτημα 
από το οποίο θα μπορούσαν να επωφεληθούν από την 
«είσοδο» τους κιόλας. Καθώς θα συμβάλει στην αποφυγή 
των διαταραχών των αγορών τους τις οποίες θα προκα­
λούσε οπωσδήποτε η παλιά ρύθμιση, το πλεονέκτημα 
αυτό θα μπορούσε ενδεχομένως να διευκολύνει, όσον 
αφορά τον τομέα της αλιείας, τις διαπραγματεύσεις που 
διεξάγονται για την προσχώρηση των δύο αυτών χωρών 
στην Κοινότητα. 
Βρυξέλλες, 12 Δεκεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
Γνωμοδότηση για την πρόταση κανονισμού του Συμβουλίου για την τροποποίηση του κανονισμού 
(ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια 
της κοινής γεωργικής πολιτικής 
(85/C 44/05) 
1. Στις 12 Νοεμβρίου 1984, το Συμβούλιο αποφάσισε να ζητήσει σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την προαναφερόμενη 
πρόταση. 
2. Το τμήμα γεωργίας, στο οποίο ανατέθηκε η προετοιμασία των σχετικών εργασιών, 
υιοθέτησε τη γνωμοδότηση του στις 29 Νοεμβρίου 1984, με βάση την εισηγητική έκθεση του 
κ. Schnieders. 
Όπως επανειλημμένα έχει τονίσει, ιδιαίτερα στη γνωμοδότηση της της 29ης Μαρτίου 1980 (>), η 
Οικονομική και Κοινωνική Επιτροπή εγκρίνει αυτή την πρόταση της Επιτροπής που σκοπεύει 
να καθιερώσει, οριστικά, τη χρήση της ECU στην κοινή γεωργική πολιτική. 
Βρυξέλλες, 12 Δεκεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
(') ΕΕ αριθ. C 182 της 21. 7. 1980, σ. 41.